Igasuguse alkoholi kõrvaldamine putkamüügist on tingitud soovist muuta alkoholi sattumine noorte kätesse ja kurku võimalikult raskeks, selgitas majandusministeeriumi kaubandusosakonna juhataja Margus Suik. «On teada, et praegu saavad noored alkoholi kätte just putkadest,» nentis ta. Seetõttu leidis seadusandja, et õlle, longero jm joovastava kraami putkadest kõrvaldamine  on noorte kaitsmiseks tõhusam abinõu kui viinaostuea tõstmine.